මෙම රක්ෂිතය වන අලි රජදහනක් වන අතර බොහෝවිට උඩවලව හරහා සංක්‍රමණය වන අලි මෙම රක්ෂිතය තුළත් රක්ෂිතයෙන් බැහැර කොස්ලන්ද හා හල්දුම්මුල්ල ප්‍රදේශවලින් ගමන් කරනු ලබයි. අප යතුරුපැදි මගින් ගමන් කළ කුඩා මාර්ගය අවසන් වූයේ ගුණසිංහ මාමාගේ නිවස අසලිනි. ඒ මොහොතේම අප පිළිගැනීමට මෙන් මොණරකු පාර හරහා ගමන් කරනු ලැබීය. ගුණසිංහ මාමාගේ නිවස අසල යතුරුපැදි නවතා මාමා සමග රක්ෂිතය දෙසට යන අඩි මාර්ගයේ අපි පියමැන්නෙමු. මෙම මාර්ගය අඩි 5 ක් පමණ පළලින් යුක්ත ට්‍රැක්ටර් හා ටිපර් රථ ධාවනය කරන මඩ ගොහොරු පිරි දුෂ්කර එරෙන මාර්ගයකි. මාන පඳුරු යාය පසුකළ විසල් තුරු වියන යටට සේන්දු වී හුණුගල් පොකුණ දක්වා යා යුතු කිලෝමීටර් එකහමාරක පමණ දුර අප යාමට පටන් ගත්තේ පරිසරය හොඳින් නිර්මාණය කරමිනි.
අප පිළිගැනීමට මෙන් පාර හරහා ගමන් කළේ කවුද?
මොණරකු